NaiveNeuron/SloPal huggingface dataset:
Pročko, Jozef, poslanec NR SR (2024-09-11):
Hovorili ste o tom, pán poslanec, že poznáte veľa policajtov osobne. Áno, aj ja poznám veľa policajtov osobne, stretávam sa s nimi osobne a mal som aj osobné stretnutia naposledy s policajtami a môžem vám povedať, že to boli čestní ľudia, sú to čestní ľudia, sú to ľudia, ktorí majú obavu o svoju budúcnosť, pretože teraz, čo sa deje, tak povedali: Toto sa nám, Jožo, dialo, keď sme pred rokmi slúžili znova pod vládou Roberta Fica, tak sa nám to deje opäť. Opäť sa nám to deje. A títo ľudia majú strach nie z toho, že si svoju robotu, pán poslanec, budú robiť zle, ale majú strach z toho, čo im ich nadriadený prikážu, čo im ich nadriadení povedia, čo môžu robiť a čo nemôžu robiť. Osobne som sa stretol s policajtom, ktorý mi povedal, Jožo, ja odídem, to nemá zmysel. Je to vyšetrovateľ, ktorý povedal, no nám rušia veci, nám rušia veci. Deje sa to, ak sa stretávate, pán poslanec, s policajtami, tak mi musíte dať za pravdu, že sme sa znova dostali do štádia, kedy policajtom zväzujú ruky. A ja len chcem povedať, že krásny príklad je to, že odvolávali Romana Mikulca osemkrát a osemkrát sme otvorili schôdzu, aj keď niekedy s omeškaním. Teraz keď niekoho odvolávame my, my z ich koalície, tak ani tú schôdzu ani neotvoria. Čiže to, že naozaj zospodu, zospodu sú informácie také, že to, čo sa deje v Policajnom zbore, je choré. Je strašné. A niektorí policajti sú inštitucionalizovaní, im je jedno, či bude vládnuť ten alebo ten. A to je tiež smutné.
P. Hrušovský, predseda NR SR: (2004-12-10):
(Hlasovanie.) 141 prítomných, 98 za, 35 proti, 7 sa zdržalo 1 nehlasoval. Bod 31 zo spoločnej správy sme schválili. Teraz budeme hlasovať o bode 33, hlasujeme, páni poslanci, zo spoločnej správy.
Blanár, Juraj, podpredseda NR SR (2021-02-25):
Pán poslanec Miroslav Suja, nech sa páči.
J. Ivančo, poslanec: (2010-01-20):
Pán poslanec, ja som trošku nerozumel, na čo bol dobrý ten váš exkurz do histórie 11-12 rokov, to ste mohli začať Gottwaldom rovno. Ja som čakal, že keďže tu vystupuje málo koaličných poslancov, že niekto z tých koaličných poslancov, možno aj práve vy ste to mohli byť, vysvetlí vo svojom vystúpení úplne jednoduché otázky, ktoré trápia dopravcov a pravdepodobne aj trápia tých ľudí, ktorí dopravcov podporili. A tie otázky ja vám položím a verím, že mi dáte na ne odpoveď. Prvá moja otázka je: Prečo je mýto, slovenské mýto oproti českému na cestách I. triedy drahšie o 63 %? Druhá otázka je: Prečo je slovenské mýto na rýchlostných cestách oproti českému mýtu, a to hovorím len jeden príklad, drahšie o 42 %? Prečo slovenskí autodopravcovia, prečo slovenské mýto je takto drahé oproti českému? Porovnávam len tieto dve krajiny. Ďalšia moja otázka, pán poslanec, je: Prečo pred tromi rokmi, keď Česká republika spúšťala mýtny systém, neboli 5- až 10-kilometrové kolóny na hraniciach? Prečo v Čechách neprotestovali autodopravcovia aj slovenskí, keď sa spúšťal český mýtny systém? Ak mi dáte odpovede na tieto otázky, vtedy budem pokladať vaše vystúpenie za skvelé. Pretože ja nesúhlasím s pani poslankyňou Sabolovou, že vaše vystúpenie bolo skvelé, pretože to bolo smiešne vystúpenie. Ďakujem pekne.
Paška, Pavol, predseda NR SR (2013-05-21):
(Hlasovanie.) 144 prítomných, 81 za, 10 proti, 53 sa zdržalo. Tento návrh sme schválili.
Tóth, Tibor, poslanec NR SR (2011-09-07):
Pán predseda, konštatujem, že v rozprave nevystúpil nik. Odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Prosím, dajte o mojom návrhu hlasovať.
D. Gabániová, poslankyňa: (2007-02-01):
Návrh bol podaný v lehote určenej § 72 rokovacieho poriadku. Návrh spĺňa z formálnosprávnej stránky všetky náležitosti uvedené v § 67 a § 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Na základe týchto skutočností predseda Národnej rady zaradil návrh do programu schôdze Národnej rady. Zo znenia návrhu je zrejmý účel navrhovanej úpravy. Dôvodová správa zrozumiteľne informuje o potrebe novej právnej úpravy, obsahuje doložku zlučiteľnosti s právom Európskej únie, z ktorej vyplýva, že v práve Európskej únie problematika návrhu nie je upravená. K návrhu zaujalo kladné stanovisko ministerstvo financií, ktoré konštatuje, že návrh zákona nemá dosah na štátny rozpočet. Na základe uvedených skutočností, vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky po rozprave uzniesla v zmysle § 73 ods. 3 písm. c) rokovacieho poriadku na tom, že návrh zákona prerokuje v druhom čítaní. A v súlade s rozhodnutím predsedu Národnej rady č. 171 z 10. januára 2007 a v zmysle § 74 rokovacieho poriadku navrhujem, aby návrh zákona prerokoval Ústavnoprávny výbor Národnej rady Slovenskej republiky a Výbor Národnej rady Slovenskej republiky pre ľudské práva, národnosti a postavenie žien ako gestorský výbor, a to do 15. marca, resp. v gestorskom výbore do 16. marca 2007. Pán predsedajúci, prosím, aby ste otvorili všeobecnú rozpravu. Ďakujem.
Pavlovičová, Svetlana, poslankyňa NR SR (2013-02-06):
Pán predseda, dajte, prosím, hlasovať o uznesení. Národná rada Slovenskej republiky berie na vedomie správu o reforme Spoločnej poľnohospodárskej politiky.
Daniš, Zoltán, poslanec NR SR (2015-05-28):
Ďakujem, pán predseda. Vážený pán minister, už včera ste vo svojom fundovanom vystúpení sa prezentovali ako skutočný manažér, ktorý má veľké skúsenosti aj z riadenia podnikovej úrovne a, samozrejme, ste potvrdili aj povesť odborníka na energetiku. Dnes ste to opäť potvrdil a konkrétnosťami ste kriticky a racionálne rozobral vystúpenie expremiéra pána Dzurindu. Ďakujem vám za to, za tento váš exkurz do tejto skutočne zložitej problematiky. Ďakujem.
Kučera, Karol, poslanec NR SR (2020-09-24):
Ďakujem. Chcel som len povedať, že pri hlasovaní č. 141 mi nefungovalo hlasovacie zariadenie, chcel som hlasovať za. Tak som chcel požiadať, aby to bolo zaznamenané. Ďakujem.
Pamula, Peter, poslanec NR SR (2019-05-13):
Ďakujem veľmi pekne, pani predsedajúca. Vážení páni poslanci, vážené pani poslankyne, Výbor Národnej rady Slovenskej republiky pre hospodárske záležitosti ma určil ako spravodajcu k návrhu poslancov Národnej rady Slovenskej republiky Róberta Puciho a Maroša Kondróta na vydanie zákona, ktorým sa mení a dopĺňa zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (tlač 1372). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave sa uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby zákon prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 17. júna 2019 a v gestorskom do 18. júna 2019. Pani predsedajúca, otvorte, prosím, rozpravu.
Krištúfková, Petra, poslankyňa NR SR (2020-11-03):
Teraz pristúpime k hlasovaniu o jedinom pozmeňujúcom návrhu z rozpravy. Pán predsedajúci, dajte, prosím, hlasovať osobitne o bode 2 pozmeňujúceho návrhu poslankyne Lucie Drábikovej.
P. Hrušovský, predseda NR SR: (2003-12-12):
(Hlasovanie.) 148 prítomných, 71 za návrh, 43 proti, 34 sa zdržalo. Návrh sme neschválili.
Poliačik, Martin, poslanec NR SR (2014-10-24):
Ďakujem. No vzhľadom k času, máme päť minút do druhej a máme len otvorenú písomnú rozpravu a k tomu, koľko už máme otvorených časovaných bodov, navrhujem, aby sme v utorok ráno pokračovali v rozprave o tomto bode a za tým potom zaradili všetky body tak, ako boli schválené v predchádzajúcich procedurálnych návrhoch. Všeobecným súhlasom, samozrejme. Dúfam, že sa nájde.
Žiak, Miroslav, poslanec NR SR (2022-05-24):
Pán poslanec Nemec, prepáč, že budem reagovať, ale v predchádzajúcom príspevku o mne reag... na mňa reagoval kolega Jozef Pročko a ja sa preto pýtam, že či vám nevadí zháňať podporu na tento návrh zákona od Kotleba, Ľudová strana Naše Slovensko a Tomáš Taraba, strana ŽIVOT. Tí istí ľudia, ktorí dva roky do vás kopali, pán minister, vás urážali, robili tu bordel s rúškami a, a, a v podstate ja už nemusím ani vypovedať to všetko, čo sa tu dialo. Vy hľadáte podporu u nich na tohto, podporu tohto zákona. A Jozef Pročko povie, že ja podporujem Mazureka. No, Jozef, ja neviem, ty si asi šialený, ale áno, prepáčte, reagujem na predrečníka. Preto, prosím vás ešte raz, sa zobuďte, vráťte sa k rokovaciemu stolu ako jedna koalícia. Ďakujem.
P. Hrušovský, predseda NR SR: (2005-02-02):
Páni poslanci, 5-minútová prestávka. Pán poslanec Hopta. I. Hopta, poslanec: Vážený pán predseda, dávam procedurálny návrh, aby o odvolaní ministra sme hlasovali v tajnom hlasovaní.
P. Hrušovský, podpredseda NR SR: (2001-10-04):
Páni poslanci, budeme pokračovať. (Výkriky.) Pán poslanec, prosím, aby ste sa slušne správali a vyjadrovali a nenadávali do vagabundov nikomu. Takže buďme pokojní. Pani poslankyňa Tóthová mala byť predkladateľkou troch návrhov zákonov. Keďže nie je prítomná, budeme pokračovať prerokúvaním ďalšieho návrhu... Nech sa páči, pán poslanec Oberhauser. V. Oberhauser, poslanec: Ja navrhujem, aby sme vyhlásili obedňajšiu prestávku a pokračovali až po obedňajšej prestávke.
Sulík, Richard, predseda NR SR (2010-10-14):
Pán minister, prepáčte, že vás prerušujem, zrejme nie je možné so skupinou dospelých ľudí docieliť dohodu, tak ja teda počkám, kým všetci poslanci, ktorí nechcú byť v tejto miestnosti, opustia túto miestnosť. A tých iných poprosím, aby sa usadili a venovali pozornosť rečníkovi. Ešte raz, chvíľku, poprosím. Dobre, už všetci, ktorí... (Reakcie z pléna.) Čo teraz? Pán Marcinčin, ostávate, odchádzate? Dobre. Pán Janiš, prichádzate, sadáte si, či odchádzate? Kľudne, môžte stáť, len by som poprosil o kľud. Dobre, tak veľmi pekne ďakujem. Tak, nech sa páči, pán minister.
Pellegrini, Peter, predseda NR SR (2015-11-19):
Ďakujem pekne. Pán minister, chcete reagovať na faktické poznámky? Nie. (Reakcia ministra: Radšej nie...záverečné slovo. ) Hej? Predtým ešte, ako vystúpi pán poslanec Muránsky, dovoľte, aby som navrhol doplniť program tejto schôdze o bod: Zdôvodnenie výšky dlhu a návrh opatrení na jeho zníženie (tlač 1852) a tento aby sme zaradili za bod 73, ktorým je Súhrnná výročná správa Slovenskej republiky za rok 2014, aby sme teda monotematicky mohli doriešiť všetky body z dielne pána ministra. Je všeobecný súhlas? (Súhlasná reakcia pléna.) Ďakujem veľmi pekne. Takže zdôvodnenie výšky dlhu a návrh opatrení na jeho zníženie prerokujeme po prerokovaní výročnej správy za rok 2015, Súhrnnej výročnej správy Slovenskej republiky za rok 2014. Nech sa páči, pán poslanec Muránsky, budeme pokračovať vaším vystúpením v rozprave.
Laurenčík, Milan, podpredseda NR SR (2021-10-20):
Ďakujem. Na vaše vystúpenie evidujem dve faktické poznámky. Končím možnosť prihlásiť sa s faktickou poznámkou. Ako prvá vystúpi pani poslankyňa Alexandra Pivková, nech sa páči.
K. Sárközy, poslankyňa: (2003-09-23):
Z. Martináková, podpredsedníčka NR SR: Pán poslanec Madej sa hlási s reakciou.
Bugár, Béla, podpredseda NR SR (2018-12-04):
Na vystúpenie pána poslanca s faktickou poznámkou, pán poslanec Klus, nech sa páči.
Ledecký, Vladimír, poslanec NR SR (2021-11-24):
Hlasovali sme o všetkých pozmeňujúcich návrhoch, pán predseda, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Bugár, Béla, podpredseda NR SR (2010-12-16):
Pán poslanec Muňko.
Hrušovský, Pavol, podpredseda NR SR (2011-03-22):
Hlasujeme, páni poslanci, o návrhu prideliť zákon na prerokovanie výborom, určiť gestorský výbor, ako aj lehotu, v ktorej majú výbory zákon prerokovať. Pán poslanec Glváč! (Hlasovanie.) 145 prítomných, 82 za návrh, 62 sa zdržalo, 1 nehlasoval. Národná rada návrh schválila. Panie poslankyne, páni poslanci, po desaťminútovej prestávke budeme pokračovať v rokovaní o vládnom návrhu zákona o prokuratúre. Vyhlasujem prestávku do 17.30 hod. (Desaťminútová prestávka.) (Po prestávke.)
Ľ. Mušková, poslankyňa: (2004-09-22):
Majetok, ktorý bol zobratý cirkvi násilne, myslím si, patrí sa vrátiť, tak ako tu už bolo povedané. Ďakujem.
Valocký, Jozef, poslanec NR SR (2012-06-20):
Čiže hlasujeme o námietke pána poslanca Mihála.
Vitteková, Anna, poslankyňa NR SR (2015-12-09):
Teraz dajte hlasovať o mojom pozmeňujúcom návrhu.
Mikuš, Jozef, poslanec NR SR (2015-02-11):
Ďakujem, pán predseda. Pán kolega Zajac a platí to aj pre druhého predkladateľa, pána kolegu Hudackého, myslím, že toto je zákon, ktorý ide po veci. Toto je zákon, ktorý sa oplatí podávať aj z opozície, a v konečnej fáze si myslím, že je to aj zákon, ktorý by si vládna strana alebo poslanci vládnej strany – či už teraz, alebo v budúcnosti – mohli osvojiť. Som rád, že kolegovia z klubu KDH neúnavne podporujú návrhy alebo dávajú, iniciujú návrhy, ktoré podporujú podnikateľské prostredie a aj tento návrh zákona takým je. Pomáha predovšetkým strednej vrstve a živnostníkom, tým menším, ktorí si vlastnou prácou zarábajú na vlastné živobytie a ktorým, bohužiaľ, nie je SMER veľmi priateľsky naklonený. Táto vrstva je tá, ktorá je pre ekonomiku veľmi zdravá, pretože je najefektívnejšia, pretože najlepšie sa bráni výkyvom v ekonomických problémoch alebo vo finančných a ekonomických krízach a, bohužiaľ, v našej krajine pre zdravý chod ekonomiky je málo početná, preto by si tú podporu určite zaslúžila. A ak kolegovia zo SMER-u avizujú, respektíve z vlády prichádzajú informácie, že vláda chce podobným spôsobom pomôcť malým a stredným podnikateľom a živnostníkom, tak sa domnievam, že bolo by to načim urobiť čím skôr. Možno aj takým spôsobom, že by sa tento návrh zákona posunul do druhého čítania a kolegovia zo strany SMER by tam mohli doplniť tie veci, ktoré povedzme ešte chcú doplniť v nejakej širšej novele. Ak sa tak nestane, tak by bolo ozaj dobré, aby z vlády prišiel čím skôr návrh zákona, ktorý bude podporovať malých, stredných podnikateľov pri problémoch, ktoré majú s veľkými dodávateľmi. Ďakujem.
Kollár, Boris, predseda NR SR (2022-10-20):
Ďakujem pekne. Budeme po každom procedurálnom dávať hlasovať, lebo sa mi to tuná dopletie. Mám tu toho strašne veľa. Takže teraz, prosím pekne, buď budeme, je všeobecný súhlas, presunutie. (Súhlasná reakcia pléna.) Dobre. Uvedený návrh sme, pána poslanca, schválili. S ďalším procedurálnym pán poslanec Vašečka, nech sa páči.
Žiga, Peter, podpredseda NR SR (2024-01-11):
Pán poslanec Matovič.
P. Hrušovský, podpredseda NR SR: (2002-06-26):
Páni poslanci, odporúčam ešte, aby pán minister uviedol ďalší bod, ktorý je Návrh vlády na odvolanie zástupcu štátu zo Správnej rady Sociálnej poisťovne a návrh na voľbu zástupcu štátu za člena Správnej rady Sociálnej poisťovne. Pán minister, nech sa páči. P. Magvaši, minister práce, sociálnych vecí a rodiny SR: Chcel by som v mene vlády Slovenskej republiky predložiť návrh na odvolanie zástupcu štátu zo Správnej rady Sociálnej poisťovne a na voľbu zástupcu štátu za člena Správnej rady Sociálnej poisťovne, ktoré predkladá vláda Slovenskej republiky na rokovanie Národnej rady v zmysle zákona č. 274/1994 Z. z. o Sociálnej poisťovni. Chcel by som vás teda požiadať o to, aby Národná rada schválila predložený návrh vlády Slovenskej republiky z dôvodu aj toho, aby Správna rada Sociálnej poisťovne bola ďalej funkčná. Ďakujem.
Pellegrini, Peter, predseda NR SR (2015-11-26):
Ďakujem pekne. Dávam teraz slovo pánovi poslancovi Hraškovi, ktorý ako spravodajca nás bude informovať. Nech sa páči.
Blaha, Ľuboš, poslanec NR SR (2020-12-17):
Ďakujem pekne. Začal by som pánom profesorom Pročkom, ktorý nie je hyena, lebo on nadával otcovi rodiny, ktorý prišiel o prácu, že kazí Matovičovi marketing. To nie je hyenizmus. To nie, pán Pročko. Ale dôležité je, že deťom zoberiete, ale vy a vaša eseročka žiada od štátu pomoc. A vy ju dostanete. Toto nie je hyenizmus, pán Pročko, toto nie je hyenizmus, že nie? Vy sa nepočúvate? Vy naozaj beriete tým najslabším a myslíte iba na seba. Toto je ten vážny problém. A vy tu niekomu vyčítate násilie? Však mňa ste škrtili, tu ste nadávali kolegom. V kuse ste vulgárny, tlieskate tu ako, nebudem hovoriť to zviera. Takže, pán kolega, naozaj vy by ste mali byť radšej tíško a šúchať tými povestnými nožičkami. Pán poslanec Herák, ja som naozaj nevedel, že vy ste z detského domova a vôbec som sa nechcel dotknúť vás. Ja som naozaj nevedel, že aké je vaše meno, tak mi to prepáčte. Pointa bola, že nepomáhajme iba tým najchudobnejším. Nijako nespochybňujem, že tým patrí pomoc. Opakujem, aj rómskej menšine, aj ľuďom, ktorí nie sú z rómskej menšiny, všetkým tým najchudobnejším. Ja iba hovorím, že ten škandinávsky model je aj o tom, aby sme pomáhali aj stredným vrstvám a to bol ten náš prístup. A toto je podľa mňa veľmi dobré pre kohéziu spoločnosti aj pre to, aby sme deti nesegregovali. Chápeme sa? Toto bol zmysel môjho argumentu. Pán poslanec Kremský, dostať sa od obedov pre deti k Husákovi, to je naozaj, to chce veľkú tvorivosť. Čiže berieme deťom, lebo Gustáv Husák (zasmiatie sa rečníka), fantastické, to je dokonalé! Toto niekedy použijem. Pani poslankyňa Vaľová, veľmi správne. Robiť to v núdzovom stave, kedy ľudia nemôžu protestovať, keď je tu zákaz zhromažďovania? Kedy naozaj ľudia majú problémy a nemôže sa viesť tá politika takým tým obvyklým spôsobom, že sa dá aj nátlakovo v uliciach robiť nejaký, nejaký priestor? Toto je podľa mňa z hľadiska čistého demokratického procesu niečo nevídané. A práve preto, páni kolegovia, nemusíte mať radi nás, ale dôverujte aspoň pani prezidentke a odložte to. Naozaj, takýto zločin na deťoch nepáchajte pred Vianocami. Ďakujem.
Laššáková, Jana, podpredsedníčka NR SR (2015-06-30):
Ďakujem pekne, pani spravodajkyňa. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, kto sa hlási do rozpravy ústne. Nikto nemá záujem vystúpiť v rozprave ústne. Vyhlasujem rozpravu za skončenú. Pán navrhovateľ, ďakujem, pani spravodajkyňa. Prerušujem rokovanie o tomto bode programu. Pristúpime k rokovaniu o ďalšom bode, ktorým je podľa schváleného programu informácia o predložení výročných správ politických strán a politických hnutí za rok 2014 . Materiál je uverejnený ako tlač 1617. Prosím predsedu výboru pre financie a rozpočet poslanca Daniela Duchoňa, aby informáciu výboru uviedol. Nech sa páči.
Grendel, Gábor, podpredseda NR SR (2021-09-22):
Štyri faktické poznámky na vaše vystúpenie. Pán poslanec Štefan Kuffa ako prvý, nech sa páči.
Viskupič, Jozef, poslanec NR SR (2014-03-25):
Vážený pán poslanec, tiež sa opýtam, kam sa snažíte túto debatu stočiť, alebo zvrtnúť. My naozaj nie sme tu súdom. Tu niekto spáchal korupciu, dva súdy alebo dve súdne rozhodnutia máme o tom, že ju spáchal a myslím si, že to nechajme na túto chvíľu bokom. To, či on naozaj sa správal korupčne alebo nie, budú posudzovať súdy. My tu posudzujeme to, že človek, ktorý je a bol právoplatne odsúdený, by mal, alebo mal nastúpiť na výkon trestu a do tohto vstúpila exekutíva, čiže človek, ktorý je zodpovedný tomuto plénu a podal mimoriadne odvolanie. Zhodou okolností človek, ktorý korupciu spáchal a bol odsúdený, je zo strany SMER. Rovnako je zo strany, alebo bol poslancom, ktorý bol zo strany SMER. Rovnako je tu minister, ktorý je z vašej strany a vy ste predsedom za stranu SMER vo výbore, nechajte ma dohovoriť, do kelu. Čiže vás sa chcem opýtať, akým spôsobom chcete toto a už sa to pýtam druhýkrát, povedať, že, lebo naozaj sú tu otázky, a to sú politické otázky, keďže tu môže byť nejakým spôsobom politické krytie, a tie otázky sú oprávnené. Čiže prečo do tohto vstúpil niekto z exekutívy, minister, ktorý je zodpovedný tomuto plénu a my sa ho na to aj prostredníctvom tejto schôdze pýtame. Čiže nechajme súdy konať, nech si robia svoju prácu a nevstupujme im do konania a nejakým spôsobom sa nesnažme proces, kde korupčný alebo človek, ktorý je podozrivý a bol odsúdený za korupciu, aby nastúpil výkon trestu. Ďakujem.
Viskupič, Jozef, poslanec NR SR (2017-05-19):
No.
Zahorčák, Viliam, poslanec NR SR (2023-11-24):
Pán kolega Gašpar, výborne, logicky, zreteľne a pochopiteľne. Ako však vidíme, nie pre našu opozíciu. A nie preto, že by bola nechápavá, ale preto, že to pochopiť nechce. Čistky, pomsta, o ktorej hovoria, včera dosť výrazne spochybnil v televízii JOJ, čo nie je nám naklonená televízia rozhodne, politológ Lenč, ktorý takisto, si dovolím povedať, že nám naklonený nie je, ktorý hovoril o tom, že tieto výmeny v Policajnom zbore sa dejú po každých voľbách periodicky, že to robí každá vláda, robí každý minister a že robil to aj minister Mikulec, akurát sa to vtedy nevolalo čistky, ale očista. A hovoril aj o tom, že pomsta, o ktorej hovoria, že tá vlastne bola, reálne bola za vlády Igora Matoviča. Ty si povedal vo svojom vystúpení, že policajti, najmä tí vo vyšších funkciách, automaticky rátajú s tým, že, že keď sa vymení vláda, že sa vymenia ministri, že aj ich čas sa naplní a že aj oni svoje pozície uvoľnia. Každý s tým rátal v minulosti s výnimkou tých, ktorí majú uvoľniť pozície teraz, a osobitne čurillovci. A podľa mňa je to preto, že vedia, čo napáchali, boja sa, čo ich čaká, a aj preto sa nechali prostredníctvom Úradu špeciálnej prokuratúry zakryť Úradom na ochranu oznamovateľov. Už tento fakt je z môjho pohľadu veľmi, veľmi problematický a aj podozrivý. Ďakujem.
P. Hrušovský, predseda NR SR: (2005-01-20):
Ľ. Lintner, poslanec: Neboli sme tu prví, nie je prvý raz, tak keď sa neprijme spoločná správa alebo teda platné uznesenie k tomu, čo prerokoval výbor, a v tej informácii výboru je zahrnuté aj uznesenie, ktoré dali navrhovatelia, a navrhovatelia hneď v rozprave na začiatku predložili identické, úplne logické sa mi zdalo hlasovať...
Číž, Miroslav, podpredseda NR SR (2014-12-11):
Ďakujem, pán minister. Druhú otázku kladie pán poslanec Jozef Mikloško, nachádza sa v sále, a otázku pokladá podpredsedovi vlády a ministrovi vnútra Robertovi Kaliňákovi. Otázka znie: „15. 11. 2014 sa konali voľby do orgánov samosprávy obcí. V niektorých obciach, napr. v obci Demänovská dolina, sa volieb zúčastnili obyvatelia bez súpisného čísla – de iure bezdomovci. Jedná sa o osoby, ktorým po proteste prokurátora daná obec zrušila pobyt na súpisnom čísle, nakoľko boli prihlásení na trvalý pobyt v obci v rozpore so zákonom už od hromadného nahlasovania na trvalý pobyt v roku 2006. Podľa zákona sú naďalej obyvateľmi obce bez súpisného čísla, fakticky sú vedení na trvalom pobyte na obecnom úrade. Takýchto obyvateľov bez súpisného čísla, teda bez akéhokoľvek vzťahu k nejakej nehnuteľnosti v obci, je viac ako 10 % voličov. Aké zmeny vykoná Ministerstvo vnútra Slovenskej republiky, aby komunálne voľby vo viacerých obciach neovplyvňovali aktívnou účasťou osoby, ktoré nemajú v obci žiadny vzťah k určitej nehnuteľnosti a sú obyvateľmi voličmi bez súpisného čísla?“ Ak som dobre zachytil poznámku na neprítomného podpredsedu vlády Kaliňáka, odpoveď prečíta pán minister Počiatok, takže má slovo. Prosím oznámiť ukončenie.
P. Hrušovský, predseda NR SR: (2005-06-23):
(Hlasovanie.) 140 prítomných, 68 za návrh, 33 proti, 37 sa zdržalo, 2 sme nehlasovali. Zákon sme neschválili. Teraz prosím pána poslanca Gábora Gála, aby z poverenia výboru ústavnoprávneho predložil Národnej rade návrhy hlasovaní k zákonu z 24. mája 2005, ktorým sa dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a o doplnení niektorých zákonov, vrátenému prezidentom Slovenskej republiky na opätovné prerokovanie Národnou radou Slovenskej republiky . Zákon prerokúvame pod poradovým číslom 6 ako tlač 1210. Nech sa páči, pán poslanec Gál.
Zelník, Štefan, poslanec NR SR (2017-12-06):
Pán poslanec Matovič, podal konkrétny pozmeňujúci návrh. Podľa § 94 ods. 2 zákona o rokovacom poriadku pri prerokovaní návrhu zákona možno podávať návrhy, ktoré predložený návrh zákona rozširujú len vtedy, ak s tým navrhovateľ vyjadrí súhlas najneskôr pred hlasovaním. Nakoľko pán navrhovateľ, pán minister nesúhlasí s týmto návrhom, na základe uvedeného nedám o predloženom pozmeňujúcom návrhu pána poslanca Matoviča hlasovať.
P. Hrušovský, predseda NR SR: (2004-05-27):
(Hlasovanie.) 121 prítomných, 93 za návrh, 26 sa zdržalo, 2 nehlasovali. Návrh sme schválili. Pristúpime k tretiemu čítaniu o návrhu poslancov Branislava Opaterného a Jozefa Hurbana na vydanie zákona, ktorým sa mení a dopĺňa zákon č. 92/1991 Zb. Otváram rozpravu. Do rozpravy sa nehlásia poslanci. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, nech sa páči.
Danko, Andrej, podpredseda NR SR (2024-02-16):
Poslankyňa Kolíková s reakciou na faktické.
Paška, Pavol, predseda NR SR (2012-12-18):
Hlasujeme. (Hlasovanie.) 139 prítomných, 133 za, 6 sa zdržali. Návrhy sme schválili. Pani Magda Košútová uvedie v prvom čítaní hlasovanie o vládnom návrhu zákona č. 152 o potravinách. Je to tlač 279. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov a ktorým sa dopĺňajú niektoré zákony, tlač 279.)
Baránik, Alojz, poslanec NR SR (2021-06-23):
Ďakujem. Pán kolega Schlosár, k tej právnej stránke, na ktorú sa obraciate tak často, nie je pravdou, že právo na život stojí nad nejakým iným základným právom. Postačuje, pretože tie základné práva sú základné práva. Je takisto základné právo na súkromie, ako je základné právo na život. To, že právo na život v prípade nenarodeného dieťaťa má výsadné postavenie, je dané tým, čo je uvedené v ústave. V ústave však nie je uvedené v rozpore s tým, čo naznačujete, že ústava chráni život od počatia. To jednoducho tak nie je. A ten dôvod je právny. Spočíva v tom, že vedľa uvedeného práva na život, základného práva, existujú iné základné práva, a tie si vzájomne konkurujú, tieto práva. A to vy jednoducho zakrývate, zamlžujete, pretože právo ženy na súkromie je rovnako základné právo v zmysle ústavy, ako je základné právo na život. Ďalej by som uviedol, že je pochopiteľné, že vy túto tému neustále predkladáte, pretože to je téma, ktorá rozdeľuje spoločnosť a rozdeľovanie spoločnosti to je presne to, o čo vám ide. Vám ide nie o život nenarodeného dieťaťa, vám ide o uchopenie moci, preto sa snažíte rozdeľovať spoločnosť, pretože ste obyčajní fašisti a nič iné lepšie neviete.
Laurenčík, Milan, podpredseda NR SR (2021-05-13):
Ďakujem, pán poslanec. Na vaše vystúpenie evidujem jednu faktickú poznámku. Uzatváram možnosť prihlásiť sa s faktickými poznámkami. Faktickú poznámku má pani poslankyňa Anna Zemanová. Nech sa páči.
M. Číž, podpredseda NR SR: (2007-09-11):
Teraz dávam slovo spravodajcovi, ktorého určil navrhnutý gestorský výbor pre obranu a bezpečnosť, pánovi poslancovi Vladimírovi Matejkovi (reakcie z pléna), aby zaujal stanovisko k predloženému návrhu zákona, ako spravodajcovi Matejičkovi, pardon, ospravedlňujem sa hlboko.
Glváč, Martin, podpredseda NR SR (2017-12-06):
Pán poslanec Krajkovič.
Bugár, Béla, podpredseda NR SR (2017-06-14):
Nech sa páči, prezentujme sa a hlasujme. (Hlasovanie.) Prítomných 135, za 135. Konštatujem, že sme schválili výbory a termíny pre výbory potrebné na prerokovanie tohto návrhu. Teraz budeme pokračovať 15. bodom, a to je hlasovanie v druhom čítaní o vládnom návrhu zákona, ktorým sa dopĺňa zákon č. 338/2000 Z. z. o vnútrozemskej plavbe (tlač 488). Pán poslanec Mojš, ako spravodajca máte slovo. (Hlasovanie o vládnom návrhu zákona, ktorým sa dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony , tlač 488.)
P. Hrušovský, podpredseda NR SR: (2002-06-26):
(Hlasovanie.) Prítomných je 96 poslancov, za 87, proti 1, zdržalo sa 6, nehlasovali 2. Návrh sme schválili. Tým sme vyčerpali všetky návrhy. Máte odporúčanie prerokovať návrh v treťom čítaní.
Hargaš, Ján, poslanec NR SR (2024-04-18):
Ďakujem, Števo, videl som, že pán minister krútil hlavou pri tom, ako si to rozprával, takže predpokladám, že má na to iný názor, ale opäť teda len výzva, že by bolo fajn sa o tom porozprávať v rámci, v rámci rozpravy, hej. Že keď to, že keď už ten zákon je tlačený cez skrátené legislatívne konanie, ja myslím, že včera, včera ráno to bolo? Včera ráno to bolo, keď sme rokovali o skrátenom legislatívnom, alebo v utorok ráno, to je jedno, jeden deň hore-dole, akoby že dať si dva dni na to, aby sme nejaký zákon zhodnotili a keď sa ešte počas jazdy mení pätnástimi pozmeňovacími návrhmi v rámci výborov, tak sme si dovolili prihodiť šestnásty. Ale o to viac by bolo fajn sa o tom reálne porozprávať, že aký je teda váš názor na to, čo spomínal kolega Kišš, že teda ministerstvá sami si budú vyhlasovať investície za strategické, rozumej, pôjdem cez ľahšie procesy, to bude svietiť tomu ministrovi. A zároveň si teda sami teda zhodnotia, že či tie projekty sú dostatočne dobré na to, aby boli strategickou investíciou, sami, tak samozrejme, že každý si vychváli ten svoj projekt, že ten je najlepší a ten by mal byť určite navrchu tej kôpky strategických investícií. No nedáva to úplne zmysel. Čiže tak ako som apeloval na systém bŕzd a protiváh pri tej skladbe Úradu pre verejné obstarávanie a nezasahovanie do rozdelenia moci v štáte, tak aj tu je nejaký systém bŕzd a protiváh, kde ja som bol úradník a tu kolegu Kišša sme, nemôžem povedať, že by sme milovali, nemôžem to povedať, pri niektorých prípadoch, ale, ale na konci (reakcia z pléna), preto tu máme už pána Štefunka medzi nami, ale na konci dňa to spôsobovalo, že aj my sme boli nútení zamyslieť sa nad tým, že či hľadáme naozaj najefektívnejšie riešenie. A to boli rádovo menšie projekty ako za 50 mil., ako to vy navrhuje. Tak tam by som si to naozaj vyžiadal, aby, aby to videli štyri oči a nie len dve ministerské. Ďakujem pekne.
Danko, Andrej, podpredseda NR SR (2024-02-16):
Poslanec Pollák.
Mikloško, Jozef, poslanec NR SR (2015-05-07):
Ďakujem pekne. No, najjednoduchšie je poďakovať pánovi Blahovi, že teda mi poďakoval, a súhlasím s ním v tom, že, naozaj, najdôležitejšie je pomôcť Afrike, prestať ju vykorisťovať, a to už aj naše STV, niekoľko filmov, prečo chudoba, hovorilo o Afrike a otrasné, skoro som plakal a vlasy mi celú noc stáli, čo sa tam deje. A ja súhlasím, že takto to musí byť. Čo sa týka pána poslanca Osuského, no, tiež s ním súhlasím, áno, že, samozrejme, nielen sú tam Líbyjčania, len, rozumiete, tie nevhodné, radikálne zmeny, nehovorím o Oranžovej revolúcii, aj tam to bolo všelijaké, ale Arabskej jari, Líbya, Irak a tak ďalej, to všetko nám to rozoscilovalo. Čiže keď tam bol Saddám, Kaddáfí, bolo tam všelijaké, ale odvtedy sa to vlastne začalo. A to, čo sa tam dnes deje, tie masové vraždenia, už nikto nevie, kde je. Včera sme rozprávali s tým iránskym, aj boje v Jemene, tak tiež je tam celkom ináč, ako sa to u nás hovorí. A, pán Kolesík, tiež v podstate súhlasím s ním, eurofondy nebolo témou, ale hovorí sa tam, že 80 % čerpáme na verejné financie z eurofondov. Čiže to je vetička veľmi vážna, treba si ju dobre zapamätať aj do budúcnosti. A to čerpanie eurofondov je našou ranou, tak ako bol Váhostav, tak aj čerpanie eurofondov. Je tu 235 sprostredkovateľských firiem, ktoré vlastne len sprostredkuje a pošle to ďalej a zoberie si svoje peniaze. Čiže mne sa zdá, že sa tu schyľuje aj k schôdzi, ktorá bude hovoriť o čerpaní eurofondov podstatne viac. A nech sa to v parlamente prevetrá a nech sa na tom nenabaľujú ľudia. Ja som povedal, z verejných financií na Slovensku vedia urobiť súkromné financie najlepšie na svete. A toto musíme tomuto zabrániť. Ďakujem.
Sulík, Richard, predseda NR SR (2011-05-18):
Ďakujem. Faktickými poznámkami sa prihlásili šiesti poslanci, uzatváram možnosť sa prihlásiť, siedmi, uzatváram možnosť sa prihlásiť s faktickou poznámkou. Slovo má pán poslanec Kalist.
Laššáková, Jana, podpredsedníčka NR SR (2015-12-02):
Na vystúpenie pána poslanca nie sú faktické poznámky. Vyhlasujem všeobecnú rozpravu za skončenú. Pán navrhovateľ, chcete zaujať stanovisko? Nech sa páči, máte slovo.
Mihál, Jozef, poslanec NR SR (2012-05-11):
Pán kolega, citovali ste z programového vyhlásenia vlády krásne vyhlásenia o boji proti korupcii a o boji proti úžere. Hovorili ste, aké je skvelé, že má Slovensko jednofarebnú vládu. Pripomeniem, že jednofarebnú vládu sme na Slovensku mali 40 rokov a ako sme dopadli. K tej korupcii a boju proti úžere – po jednom mesiaci vládnutia tu máme prvé skutky vlády, tak vy asi neviete, ale ja vám to teda poviem, realita je taká, po tom jednom mesiaci, že pán minister práce pred pár dňami dal vyhodiť z úradu vysoko postavenú úradníčku, ktorá za mojej éry, za môjho pôsobenia ako policajný agent aktívne spolupracovala s príslušným útvarom ministerstva vnútra na odhaľovaní korupcie, ktorý viedol až do jednej zo známych finančných skupín. Bola odsúdená malá ryba v posledných dňoch, ale všetka česť pred touto mojou bývalou kolegyňou, ktorá už dnes má v rukách výpoveď. Pokiaľ ide o boj proti úžere, ďalší fakt. Pán minister práce dal v minulých dňoch stopnúť nami starostlivo a dlho veľmi ťažko pripravovaný projekt IP kariet, ktorý získal podporu mnohých starostov na Slovensku, a práve preto, lebo to mal byť jeden z prvých, ale veľmi dôležitých krokov v boji proti úžere v rôznych či už osadách, ale aj na iných miestach Slovenska. Nemusím to, dúfam, viac rozvádzať, asi ten projekt poznáte.
Šeliga, Juraj, podpredseda NR SR (2020-05-20):
Ďakujem pekne. Keďže sme len, keďže sme len pri tom, že pán minister uvádza návrh zákona, páni nemôžu reagovať s faktickými poznámkami. Teraz poprosím pána spravodajcu, aby uviedol tento návrh.
Grendel, Gábor, podpredseda NR SR (2022-05-04):
Ďakujeme. Dávam teraz slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Radovanovi Kazdovi.
Laššáková, Jana, podpredsedníčka NR SR (2015-05-12):
S reakciou pán poslanec Číž, nech sa páči.
M. Belásová, poslankyňa: (2009-06-16):
Návrh zákona bol doručený všetkým poslancom Národnej rady ako parlamentná tlač 1131. Predseda Národnej rady Slovenskej republiky zaradil návrh zákona do programu tejto schôdze v lehote určenej rokovacím poriadkom Národnej rady Slovenskej republiky. Predseda Národnej rady Slovenskej republiky rozhodnutím č. 1155 zo 4. júna 2009 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Návrh zákona je v súlade s Ústavou Slovenskej republiky, s ostatnými zákonmi a medzinárodnými zmluvami, ktorým je Slovenská republika viazaná. S ohľadom na oprávnenia, ktoré pre mňa ako spravodajkyňu výboru vyplývajú odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku a citovaným návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a bývanie, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre sociálne veci a bývanie, pričom odporúčam, aby výbory, ktorým bol návrh zákona pridelený vrátane gestorského ho prerokovali v termíne ihneď. Pán predsedajúci, ďakujem, skončila som, otvorte, prosím, rozpravu.
Hrušovský, Pavol, podpredseda NR SR (2011-07-11):
Pani poslankyňa Tomanová.
Štarchoň, Peter, poslanec NR SR (2018-05-29):
V rozprave vystúpili dvaja poslanci. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Grendel, Gábor, podpredseda NR SR (2020-07-24):
Páni poslanci, poprosím vás, utíšte sa, nechajte reagovať pána poslanca.
A. Belousovová, podpredsedníčka NR SR: (2009-03-10):
Pani ministerka, chcete ako navrhovateľka zaujať stanovisko? Nech sa páči.
J. Burian, poslanec: (2006-12-12):
Hlasujeme o prvom pozmeňujúcom návrhu.
Kočiš, Eduard, poslanec NR SR (2022-12-02):
Veľmi pekne ďakujem za slovo, pán predsedajúci. Tak ako povedal vo svojej rozprave Ondrej Ďurica, nikto nepopiera jeden holý a jeden relevantný fakt, že digitálne technológie a moderná doba nás stále ako spoločnosť občas posúvajú vpred, ale niekedy sa nás snažia vrátiť až do prvotnopospolnej spoločnosti, tak ako tomu bolo počas zablokovania účtov a všetkých možných finančných a dostupných prostriedkov počas protestov, ktoré sa konali v Kanade. A to bol jasný príklad toho, že ak vláda, ktorá v danej krajine, v danom štáte vládne, veľmi chce, tak dokáže naozaj obmedziť občana svojho domovského štátu úplne vo všetkom. Čiže v tejto dobe naozaj veľmi často vidíme alebo veľmi často počujeme, že nielen tá staršia generácia, ktorá bola naozaj zvyknutá mať tie svoje peniaze ozaj fyzicky v ruke a verili iba tomu, čo v tej ruke mali, ale už aj tá stredná generácia sa viac prikláňa k tomu, že to, čo mám ozaj fyzicky prítomné, či už v ruke alebo v peňaženke, mi naozaj nikto nemôže zobrať, pokiaľ sa toho vedome ja nezbavím. Čiže naozaj je teraz badať trend a potvrdzujú to aj štatistické úrady prevažne z bánk, kedy si väčšina obyvateľstva Slovenskej republiky časť svojich úspor, časť svojej výplaty alebo časť svojich príjmov vyberá z týchto bankových účtov a necháva tam naozaj iba čiastku, ktorú nevyhnutne potrebuje mať na tomto danom účte na uhradenie nejakých trvalých príkazov alebo vecí, ktoré majú nejakú kontinuitu a na seba nadväzujú každý mesiac. Čiže z tohto dôvodu je naozaj veľmi dôležité zakomponovať do ústavy právo na hotovosť, aby toto právo nemohlo byť nikým a nikdy ničím obmedzené. Veľmi pekne ďakujem.
Kollár, Boris, predseda NR SR (2020-05-13):
Pani poslankyne, páni poslanci, dovoľte mi, aby som na schôdzi Národnej rady Slovenskej republiky privítal prezidentku Slovenskej republiky pani Zuzanu Čaputovú. (Potlesk.) Vitajte, pani prezidentka. Pristúpime k Správe o činnosti verejného ochrancu práv za rok 2019 . Správa je pod tlačou 23 a správa výboru má tlač 23a. Prosím verejnú ochrankyňu práv Máriu Patakyovú, aby správu uviedla.
Kollár, Boris, predseda NR SR (2020-04-01):
Ďakujem. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ?
J. Rydlo, poslanec: (2008-02-07):
Ďakujem vám za poznámky, ktoré ste mali k môjmu príspevku. Ďakujem.
P. Osuský, poslanec: (2001-10-25):
Pani poslankyňa Slavkovská hovorila o tom, že to nie je všetko historicky do detailov prehodnotené. Musím ale povedať, že to, čo je historicky jasné, je to, že dnes sedíme v tejto snemovni. Snemovni, v ktorej sa vznášal a občas aj možno ešte vznáša duch Viliama Šalgoviča. Dnes zasadá demokraticky zvolený parlament Slovenskej republiky. Musím povedať, že i tí, ktorí sú proti tomuto štátnemu sviatku, iste uznajú, že nielen oni osobne, ale nijaký demokraticky zvolený parlament by bez tejto udalosti v týchto priestoroch nezasadal. Verím teda, že 17. november, ako deň zlomu nie je len zmenou režimu. I porážka fašistic-kého Nemecka bol len dátum a bola to len zmena režimu, ale myslím si, že pre demokraticky zmýšľajúcich Nemcov bola porážka fašizmu a pád fašistického režimu viac ako zmenou režimu. A podobne to môžeme hovoriť o mnohých veľkých historických udalostiach. I pád Bastily bol len zmenou režimu. Ale pripusťme, že jeho vklad do dejín a do chápania ľudských práv bol niečím väčším ako zmenou režimu. V tomto smere som presvedčený, že i my, a hlavne tí, čo prídu po nás, budú svoj život v demokracii ako v systéme, ktorý poznajú od svojho narodenia, lebo iný nezažili, mať, hádam, odvodzovať od dátumu, keď k tejto, ako hovorí pán poslanec Prokeš, zmene režimu prišlo. A musím povedať, že som presvedčený, že cez všetky peripetie, komplikácie a zložitosti, ktoré pre občana na ulici znamenali i zmenu ceny mlieka z dvoch korún na šestnásť, či dvadsaťdva a zmenu „bratislavskej desiatky z pollitráka“ za korunu sedemdesiat na inú cenu, bude, hádam, znamenať i niečo viac ako zmenu ceny piva, mlieka a režimu. Preto si vás dovolím požiadať i v mene úcty k tomuto parla-mentu,  ktorý je logickým a priamym dôsledkom udalostí 17. novembra, aby ste tento návrh podporili. Ďakujem.
Hort, Milan, podpredseda NR SR (2011-12-01):
Pán minister, ešte máte minútu, ja to o 19.00 hodine naozaj musím prerušiť alebo skončiť, lebo ja mám už iný program.
Grendel, Gábor, podpredseda NR SR (2022-10-21):
Dávam teraz možnosť prihlásiť sa ešte do rozpravy ústne. Nie je záujem. No, tak pán poslanec Šeliga predsa len. Končím možnosť prihlá... aj pani Zemanová. (Reakcia z pléna.) Takže končím možnosť prihlásiť sa ústne do rozpravy. Nech sa páči, pán poslanec Šeliga.
Jasaň, Viliam, poslanec NR SR (2015-01-29):
Ďakujem pekne. Pán kolega, akosi mne to určite stačí, ale možno by ste si mali dôslednejšie a hlbšie prečítať odsek 4 návrhu, ktorý jasne hovorí o tom, prečo tu ide o skrátené legislatívne konanie. To je len taká poznámočka. A tá ďalšia poznámka. Ja na vás nezvyknem reagovať, lebo vo vašich vystúpeniach poväčšine ste sa snažili byť vecný, adresný, konkrétny a mrzí ma, že už aj vy skĺzavate do takej roviny, ktorá začína hlavne urážať. A to, že je to zrovna od vás, tak ma to mrzí dvakrát. Ďakujem pekne.
Žiga, Peter, podpredseda NR SR (2024-06-26):
Pani poslankyňa Kolíková.
Jurinová, Erika, podpredsedníčka NR SR (2013-09-25):
Pán poslanec Vašečka prítomný v sále nie je. Poprosím pána poslanca Jozefa Viskupiča so svojím príspevkom.
Laššáková, Jana, podpredsedníčka NR SR (2012-09-21):
Na vystúpenie s faktickými poznámkami pán poslanec Galko, Fecko, Kuffa. Končím možnosť prihlásiť sa s faktickými poznámkami. Pán poslanec Galko, nech sa páči.
Kollár, Boris, predseda NR SR (2023-05-18):
Prosím, prezentujme sa a hlasujme. Tam sú už nejaké termínované. Kolegov prosím, keď presúvate niečo, a je tam už termínované, buďte takí láskaví a korektní voči tým, ktorí už to majú odsúhlasené. (Hlasovanie.) Prítomných 143, za 62, proti 14, zdržalo sa 65, 2 nehlasovali. Uvedený návrh sme neschválili. Teraz s procedurálnych návrhom... (Reakcia z pléna.) Potom? Dobre, pani poslankyňa stiahla. A, pán poslanec Šíbl, nech sa páči.
Laššáková, Jana, podpredsedníčka NR SR (2014-04-02):
Pani podpredsedníčka Jurinová, nech sa páči.
Muránsky, Peter, poslanec NR SR (2014-03-20):
Pán kolega, je to typická reč liberálnej dekadencie, ktorú ste predviedli. Ale je to vlastné politickej strane, ktorú zastupujete. Pozrite sa, bez podpory manželstva nie je rodina a bez rodiny nie sú deti. Bez detí upadá demografický vývoj, s čím nejde ekonomický rozvoj. A tak ďalej by sme mohli pokračovať. To vie každý z nás a viete to aj vy a napriek tomu vy to podporujete ďalej. Vy by ste najradšej do ústavy zaviedli všetky avantgardné zväzky, len nie tradičnú rodinu. A to je naozaj v dnešnej spoločnosti a v tom vývine, v ktorom a nachádzame, veľmi smutné. A do toho Anglicka asi nebudete chcieť poslať deti svoje o nejakých 20 – 30 rokov, pretože ten vývoj tam je takisto neblahý, tam sa deti nahrádzajú imigrantmi, preto, lebo národy západnej Európy vymierajú a začneme vymierať aj my.
Beblavý, Miroslav, poslanec NR SR (2015-11-26):
Ďakujem pekne, pán predsedajúci a pán predseda. Vážené kolegyne, kolegovia, dovoľte mi teda vrátiť sa k prerušenej rozprave. Pred hlasovaním som sa pokúsil vysvetliť, prečo od začiatku nástojím, a nielen ja, ale aj ostatní kolegovia z opozície, na dvoch úplne kľúčových zmenách, bez ktorých tento ústavný zákon o konflikte záujmov naďalej bude len papierovým tigrom. Zároveň som aj stručne vysvetlil to, že tento návrh dokonca nám ho nerieši. Nielenže nerieši ani jednu z týchto dvoch vecí, na ktorých sme pôvodne spolupracovali, ale ešte prináša aj menšie zhoršenia, uvoľňuje možnosť poberania peňazí pre verejných funkcionárov za to, že budú zastupovať štát alebo samosprávu v právnických osobách, čo doteraz bolo zakázané, do úrovne minimálnej mzdy, čo najmä pri niektorých kolegoch, ktorí vedia zo SMER-u naakumulovať tých funkcií aj štyri, päť, aj šesť, myslím, že dosiahne ešte veľmi slušnú ďalšiu úroveň. A zároveň tak isto umožní tento, táto novela by umožnila aj utajovanie podrobnejších údajov nehnuteľností, ak by prešla, lebo to je jedna z mála vecí, ktoré dnešný zákon umožňuje zverejňovať, pokiaľ ide o podrobnosti majetkových priznaní. Ale to sú len také naozaj, že sekundárne veci. To primárne je, bez skutočných majetkových priznaní a bez toho, aby väčšina stratila svoju schopnosť chrániť verejného funkcionára pred stíhaním aj za porušenie zákona, ak sa tak kedykoľvek rozhodne, bez toho tento zákon zostane len prázdnou nádobou. V tejto chvíli sme už v druhom čítaní, nemáme už možnosť, alebo teda máme možnosť ešte všeobecne diskutovať, ale v tejto chvíli máme hlavne možnosť meniť. Preto mi dovoľte aj v mene šiestich poslancov Národnej rady predložiť pozmeňovací návrh k tomuto zákonu, je to v mene poslancov Žitňanskej, Přidala, Gábora Gála, Poliačika a Kadúca a mojej osoby, čo sme poslanci, ktorí od začiatku spolupracovali na tvorbe zmysluplného zákona o konflikte záujmov, a aj teraz sme sa bez väčších problémov zhodli na tom, že je potrebné pridať do ústavného zákona tieto dve zásadné zmeny. Dovoľte mi zároveň požiadať aj pani spravodajkyňu, aby dala hlasovať o týchto bodoch z pozmeňovacieho návrhu po jednotlivých bodoch. Teraz prečítam samotný pozmeňovací návrh. Ešte predtým mám však otázku na predsedu Národnej rady.
Zmajkovičová, Renáta, podpredsedníčka NR SR (2013-02-14):
Vyhlasujem v tejto chvíli rozpravu za skončenú. Pýtam sa, pán navrhovateľ, chcete zaujať stanovisko? Nech sa páči.
Osuský, Peter, poslanec NR SR (2015-12-15):
V mene ôsmich poslancov strany Sloboda a solidarita si dovoľujem celému plénu a občanom Slovenska zaželať radostné sviatky vianočné, pevné zdravie, zdravý rozum, vieru a nádej do nového roku, vieru a nádej, že bude, dá Boh, inak a lepšie. (Potlesk.)
Martvoň, Anton, poslanec NR SR (2014-11-09):
Ďakujem pekne. Pán poslanec Hlina, budem reagovať na vaše vystúpenie. Začali ste tou fotkou. Viete, tá fotka znamená, že v tej budove sídli nejaká firma, ktorá sa venuje zakladaniu firiem a poskytovaniu tzv. virtuálnych kancelárií. Zvykne sa to nazývať company house, môžte sa vášho asistenta spýtať. Príkladom: vedľa Národnej rady taký obdobný company house máte na Palisádach 33, kde sú stovky firiem. Čiže tam neznamená, že tam sedí nejaký domorodec, ktorý hľadá nejaké verejné obstarávania na Slovensku. Jednoducho je tam založená firma, stovky firiem, a mnoho zo Slovenska, predpokladám, lebo podľa toho, čo som zisťoval na internete, na Belize je možno, dve alebo tri spoločnosti sú, čo sa venujú zakladaniu takýchto eseročiek alebo takýchto firiem, podobne ako je to tu v Bratislave, kde sú asi tri, ktoré ponúkajú takéto virtuálne kancelárie. A takýmto spôsobom jednoducho niekto si založí firmu na Belize, sedí tu na Slovensku, napríklad v Košiciach, a vôbec nemusí mať nič spoločné so zdravotníctvom. To je to, ako kolega Brixi v predchádzajúcej faktickej poukázal na to, že tú predmetnú firmu, na ktorú poukázal pán Lipšic, jednoducho vlastní niekto, čo so zdravotníctvom nič nemá spoločné. A znova to súvisí s tým, čo povedal aj pán Susko, že to CT dodala slovenská alebo česká firma, a nie nejaká firma na Belize. Čiže, pán Hlina, dovoľujem si vás upozorniť na to, že mali by ste sa taktiež pánovi Paškovi ospravedlniť aj s pánom Lipšicom, a keď nie, je to potom na vás, aby ste si za to právne zodpovedali.